﻿ החינוך לספורט ואורח חיים בריא מתחיל כבר בגיל הרך
החינוך לספורט ואורח חיים בריא מתחיל כבר בגיל הרך
ביום הספורט העירוני לגיל הרך לקחו חלק כ- 350 ילדים בגילאי 3 עד 6.
עיריית כפר סבא ורשות הספורט העירונית מקדמים אג'נדה בריא וכחלק מהמסורת העירונית הובילו זו השנה ה- 9 את יום הספורט לגיל הרך.
ביום ספורט לגיל הרך, שהתקיים במרכז הספורט בר לב, השתתפו כ- 350 ילדים בגילאי 3 עד 6. יום הספורט, שהופק ואורגן ע" דוד גוט, מנהל מרכז ספורט בר לב יחד עם צוותו ורשות הספורט בניהולו של שאול מיטלברג, הינו חלק משבוע הספורט של ישראל מטעם משרד התרבות והספורט .
יום הספורט כלל מגוון רחב של פעילויות ספורטיביות וכיפיות המותאמות לגיל הרך, אותם העבירו המורים לחינוך גופני -גוסטבו מיטלברג ואסף נוריאל. בסיום הפעילות הילדים נהנו מקרקס להטוטים מרהיב.
הפעילות הינה חלק ממגוון פעילויות רחב אשר רשות הספורט העירונית מארגנת במהלך השנה ומעודדות פעילות גופנית לכל שכבות הגיל בכלל והגיל הרך בפרט.
שאול מיטלברג מנהל רשות הספורט אמר כי, "מידיי שנה רשות הספורט מקיימת את האירוע לגיל הרך, אנו שמחים לראות שתושבי כפר סבא פעילים ספורטיבית, מפעילים את ילדיהם ומגיעים לאירועים שרשות הספורט מארגנת במשך כל השנה. בעוד כחודש יתקיים אירוע חדש למשפחות מירוץ לילה- אירוע חוויתי להורים וילדים בחופשת הקיץ. כולם מוזמנים לקחת חלק".
דוד גוט מנהל מרכז הספורט בר לב אמר כי, "אנו שמחים לארגן בכל שנה את יום הספורט המעודד פעילות גופנית החל מהגיל הרך. היה אירוע מוצלח ומהנה וניתן לראות זאת בכמות המשתתפים העולה מדיי שנה , נתראה בשנה הבאה".